b'\n_START_ARTICLE_\nJulius Robert von Mayer\n_START_SECTION_\n\xc5\xbdivljenje in delo\n_START_PARAGRAPH_\nVon Mayer je bil eden od utemeljiteljev klasi\xc4\x8dne termodinamike. Nekako isto\xc4\x8dasno kot Joule, vendar iz druga\xc4\x8dnih predpostavk je odkril zakon o ohranitvi energije, po katerem je koli\xc4\x8dina energije, ki obstaja v nekem zaprtem termodinamskem sistemu konstantna._NEWLINE_Leta 1849 je pokazal na mo\xc5\xbenost, da bi lahko energija, ki jo Sonce neprestano oddaja s sevanjem, izvirala iz utrinkov ali podobnih teles, ki neprestano padajo v Son\xc4\x8devo atmosfero. Ta domneva ne dr\xc5\xbei, kar nam poka\xc5\xbee enostaven ra\xc4\x8dun, da bi mno\xc5\xbeica takih teles, ki bi tehtala skupaj toliko kakor vsa Zemlja, ohranila Son\xc4\x8devo sevanje komaj eno stoletje, in da bi snov, ki bi bila potrebna za ohranitev Son\xc4\x8devega sevanja skozi 30 milijonov let, podvojila Son\xc4\x8devo maso. Ker pa ni mogo\xc4\x8de priznati, da bi lahko Son\xc4\x8deva te\xc5\xbea v taki meri nara\xc5\xa1\xc4\x8dala, njegova domneva ne velja. Von Helmholtz si je leta 1853 zamislil podobno teorijo, kontrakcijsko teorijo, po kateri naj bi kr\xc4\x8denje Sonca spro\xc5\xa1\xc4\x8dalo energijo, ki se pojavlja nazadnje v sevanju. Tudi njegova teorija ni prenesla ra\xc4\x8dunske preizku\xc5\xa1nje. Dvomljivost in nerazumevanje njegovih del in kasneje borba za odkritje so mo\xc4\x8dno vplivali nanj._NEWLINE_Leta 1848 sta zaporedoma umrla dva od njegovih otrok in njegovo du\xc5\xa1evno zdravje se poslab\xc5\xa1alo. 18. maja 1850 je posku\xc5\xa1al samomor. Poslali so ga v du\xc5\xa1evno bolnico. V javno \xc5\xbeivljenje se je vrnil leta 1860. Medtem je postal znan v znanstveni srenji. Kot zdravnik je poln energije delal do svoje smrti.'